**nu, n-ai somn**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

n-aveți ochi, mâinilor,

dar cum știți a crea minuni

cât suflet puneți când țineți un prunc

o tâmplă sau alta

o mână iubită

tremurul emoției și mângâierea

cu putere și răbdare greul

n-aveți semne de circulație, brațelor,

dar prin voi aleargă atâtea îmbrățișări

atâta viață pe atâtea drumuri

iar când intervin blocaje

răbdătoare așteptați

până urcă și coboară

prin voi căutătoare

informații întregi să culeagă

revin apoi afară ca niște iederi întoarse

din creșterea într-o lume cu sori la maxim 45 de grade

și rămâneți cu urma trecerii lor

în tușeu un pic prea amețitor...

nu, n-ai somn, ochiule din inimă

mă ții cu caietul în mâini

poezia să se-nchege

înainte să vină vreo oboseală

a ochilor de afară

dar te înțeleg...

îmi strigă somnul ades,

odihnește-te, poet zevzec,

altfel îți vor lua umbrele inima

și-o vor ține în bol de ceață

la geam, să stea în pace

eu îl cert și îl alung

și umblu prin vers năuc

visând astrele niște cărți

iar noi toți duminică după-amiază

citind istoriile și poemele

eternului trecător mare

altfel greu de spus

visând ca prostul

lumea asta condusă de bine

nu de rapacitate, cruzime și minciună

\_

Copyright Mariana Fulger